Seba’’ siti ta’ Heritage ingħataw ċertifikat t’Eċċellenza għas-sena 2014 minn TripAdvisor, l-ikbar sit ettroniku fid-dinja ddedikat lill-ivvjaġġar. Il-Mużew Nazzjonali tal-Gwerra, it-Tempji ta’ Ħaġar Qim, L-Imnajdra, Il-Ġgantija, L-Ipoġew ta’ Ħal Saflieni, Il-Katakombi ta’ San Pawl u l-Mużew Marittimu ta’ Malta rċivew dan ir-rikonoxximent li jingħata biss lil dawk l-istabbilimenti li b’mod konsistenti jirċievu kummenti tajbin ħafna fuq TripAdvisor. Skont is-sit elettroniku uffiċjali www.tripadvisor.com “Ir-rebbieħa taċ-ċertifikat ta’ eċċellenza jinsabu madwar id-dinja kollha u jirrappreżentaw l-aqwa negozji u stabbilimenti oħra mniżżla fis-sit u li minnhom l-aqwa għaxra fil-mija biss jiġu mogħtija dan iċ-ċertifikat”. Dan ifisser li dawn l-erba’ siti ta’ Heritage Malta huma kkunsidrati siti ta’ mportanza ewlenija minn dawk li żaruhom. Biex sit jew negozju jikkwalifika għaċ-Ċertifikat t’Eċċellenza irid jżomm rating ta’ erbgħa jew iktar minn ħamsa, skont dawk li jibagħtu l-kummenti tagħhom fuq TripAdvisor. Kriterji oħra jinkludu n-numru ta’ kummenti li jintbagħtu matul is-sena in kwistjoni. Għal iktar informazzjoni dwar is-siti li ngħataw dan iċ-ċertifikat wieħed jista’ jżur is-sit eletroniku uffiċjali ta’ Heritage Malta www.heritagemalta.org jew iżur il-paġna ta’ Facebook tas-siti.